CELEX: 62015TN0734
Language: et
Date: 2015-12-17 00:00:00
Title: Kohtuasi T-734/15 P: Euroopa Komisjoni 17. detsembril 2015 esitatud apellatsioonkaebus Avaliku Teenistuse Kohtu 6. oktoobri 2015. aasta otsuse peale kohtuasjas F-119/14: FE versus komisjon

22.2.2016   
            
            
               ET
            
            
               Euroopa Liidu Teataja
            
            
               C 68/36
            
         Euroopa Komisjoni 17. detsembril 2015 esitatud apellatsioonkaebus Avaliku Teenistuse Kohtu 6. oktoobri 2015. aasta otsuse peale kohtuasjas F-119/14: FE versus komisjon
   (Kohtuasi T-734/15 P)
   (2016/C 068/46)
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Euroopa Komisjon (esindajad: F. Simonetti ja G. Gattinara)
   
      Teine menetluspool: FE (Luxembourg, Luksemburg)
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada Avaliku Teenistuse Kohtu 6. oktoobri 2015. aasta otsus kohtuasjas F-119/14: FE vs. komisjon;
            
         
               —
            
            
               jätta FE esitatud hagi kohtuasjas F-119/14 põhjendamatuse tõttu rahuldamata;
            
         
               —
            
            
               otsustada, et kumbki pool kannab ise siinse kohtuastmega seotud kohtukulud;
            
         
               —
            
            
               mõista Avaliku Teenistuse Kohtus toimunud menetluse kohtukulud välja FE-lt.
            
         
      Väited ja peamised argumendid
   
   Apellatsioonkaebuse põhjenduseks esitab apellant kolm väidet.
   
               1.
            
            
               Esimene väide, et Avaliku Teenistuse Kohus (ATK) on teinud vigu ja moonutanud toimikus asuvaid tõendeid, mis käsitlesid konkursikomisjoni poolt minimaalset töökogemust käsitleva vastuvõtutingimuse tõlgendamist ja kohaldamist.
            
         
               2.
            
            
               Teine väide, et ATK on õigusnormi rikkunud, järeldades, et ametisse nimetav asutus on teinud ilmse hindamisvea.
            
         
               3.
            
            
               Kolmas väide, et ATK on õigusnormi rikkunud ja korduvalt rikkunud põhjendamiskohustust, mõistes komisjonilt esimese astme hageja kasuks välja 10 000 eurot.